CELEX: 32012D0620(01)
Language: da
Date: 2012-06-15 00:00:00
Title: Kommissionens gennemførelsesafgørelse af 15. juni 2012 om vedtagelse af Unionens importbeslutninger for bestemte kemikalier i henhold til Europa-Parlamentets og Rådets forordning (EF) nr. 689/2008

20.6.2012   
            
            
               DA
            
            
               Den Europæiske Unions Tidende
            
            
               C 177/22
            
         KOMMISSIONENS GENNEMFØRELSESAFGØRELSE
   af 15. juni 2012
   om vedtagelse af Unionens importbeslutninger for bestemte kemikalier i henhold til Europa-Parlamentets og Rådets forordning (EF) nr. 689/2008
   2012/C 177/05
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier (1), særlig artikel 12, stk. 1, andet afsnit,
   efter høring af det udvalg, der er nedsat ved artikel 133 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), oprettelse af et europæisk kemikalieagentur, ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (2), og
   ud fra følgende betragtninger:
   
               (1)
            
            
               I henhold til forordning (EF) nr. 689/2008 træffer Kommissionen på vegne af Unionen afgørelse om, om der skal gives tilladelse til import i Unionen af kemikalier, som er omfattet af proceduren for forudgående informeret samtykke (»PIC-proceduren«).
            
         
               (2)
            
            
               De Forenede Nationers Miljøprogram (UNEP) og De Forenede Nationers Organisation for Ernæring og Landbrug (FAO) er blevet udpeget til at udføre sekretariatsopgaverne i forbindelse med gennemførelsen af PIC-proceduren, der blev indført ved Rotterdam-konventionen om proceduren for forudgående informeret samtykke for visse farlige kemikalier og pesticider i international handel, i det følgende benævnt »Rotterdam-konventionen«, der er godkendt af Fællesskabet ved Rådets afgørelse 2006/730/EF (3).
            
         
               (3)
            
            
               Kommissionen, der handler som fælles udpeget myndighed, er forpligtet til at meddele importbeslutninger for kemikalier, som er omfattet af PIC-proceduren, til Rotterdamkonventionens sekretariat på vegne af Unionen og dens medlemsstater.
            
         
               (4)
            
            
               Kemikalierne alachlor og aldicarb er blevet tilføjet til PIC-proceduren som pesticider ved beslutning RC 5/3 og RC 5/4, som blev truffet på femte partskonference, og som Kommissionen har modtaget oplysninger om fra sekretariatet i form af beslutningsvejledninger. Alachlor og aldicarb hører under anvendelsesområdet for Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (4) og må ikke markedsføres som bestanddele i præparater til anvendelse som plantebeskyttelsesmidler.
            
         
               (5)
            
            
               Kemikaliet endosulfan er blevet tilføjet til PIC-proceduren som et pesticid ved beslutning RC 5/5, som blev truffet på femte partskonference, og som Kommissionen har modtaget oplysninger om fra sekretariatet i form af en beslutningsvejledning. Endosulfan hører under anvendelsesområdet for forordning (EF) nr. 1107/2009 og Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (5) og må ikke markedsføres som bestanddele i præparater til anvendelse som plantebeskyttelsesmidler eller biocider.
            
         
               (6)
            
            
               I overensstemmelse hermed bør der træffes en endelig importbeslutning om alachlor, aldicarb og endosulfan —
            
         BESTEMT FØLGENDE:
   Eneste artikel
   Den endelige beslutning om import af alachlor, aldicarb og endosulfan, som fastsat i formularen til importsvar i bilaget, vedtages.
   
      Udfærdiget i Bruxelles, den 15. juni 2012.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 204 af 31.7.2008, s. 1.
   
      (2)  EUT L 396 af 30.12.2006, s. 1.
   
      (3)  EUT L 299 af 28.10.2006, s. 23.
   
      (4)  EUT L 309 af 24.11.2009, s. 1.
   
      (5)  EFT L 123 af 24.4.1998, s. 1.
   
      BILAG